**Viktória Forster** (født 8. april 2002) er en slovakisk friidrettsutøver som konkurrerer i sprintløp og hekkeløp.

Idrettskarriere
---------------

### 2017

Forster kom på åttendeplass på 100 meter i det slovakiske mesterskapet i friidrett i 2017.

### 2018

Hun kom på fjerdeplass på 60 meter under det slovakiske mesterskapet innendørs i 2018. Hun ble slovakisk U18-mester på 100 meter og 200 meter i juni, og deltok i U18-EM i friidrett 2018, der hun ble slått ut i forsøksheatet på 100 meter og 200 meter. Hun deltok i European Champion Clubs Cup (U20), og kom der på tredjeplass på 100 meter og fjerdeplass på 200 meter. I september ble hun slovakisk U23-mester på 100 meter. I Sommer-OL for ungdom 2018 ble 200 meter arrangert ved at de løp to løp, og tiden sammenlagt telte i sammendraget. Forster fikk der 13. beste tid i første løp og 14. beste tid i andre løp, og endte på 14.-plass sammenlagt.

### 2019

Under det slovakiske mesterskapet innendørs i 2019 fikk hun sølv på 60 meter og på 200 meter, samt på 4 x 200 meter stafett. To uker senere vant hun 60 meter og 200 meter under det slovakiske U20-mesterskapet innendørs. Utendørs vant hun 100 meter og 200 meter under det slovakiske U20-mesterskapet i friidrett, og hun vant de samme to distansene under det slovakiske U18-mesterskapet i friidrett. Hun deltok i friidrett under Sommer-EYOF 2019, og kom der på fjerdeplass på 200 meter og sjetteplass på 100 meter. Slovakia nådde ikke finalen på medleystafetten her.

### 2020

Hun fikk på nytt sølv på 60 meter under det slovakiske mesterskapet innendørs i 2020, men hun vant 200 meter og fikk også gull på 4 x 200 meter stafett. Hun fikk også tre gullmedaljer under det slovakiske U20-mesterskapet innendørs, da hun vant 60 meter og 200 meter, samt deltok på det stafettlaget som vant 4 x 200 meter stafett. Hun deltok i det slovakiske mesterskapet i friidrett, og vant der 200 meter og kom på andreplass på 100 meter, og hun fikk gull på 4 x 100 meter stafett. I september deltok hun i det nasjonale U23-mesterskapet, og fikk der gull på 100 meter og 200 meter, samt sølv på 100 meter stafett. Under det slovakiske U20-mesterskapet fikk hun gull på 100 meter, 200 meter og 100 meter hekk.
¨

### 2021

Forster kom på andreplass på 60 meter under det slovakiske mesterskapet innendørs i 2021, og fikk gull på 4 x 200 meter stafett. Under det slovakiske U20-mesterskapet innendørs vant hun 60 meter, 200 meter og 60 meter hekk. Hun deltok i Golden Spike i Ostrava, og kom der på åttendeplass på 200 meter. Slovakia deltok i Second League under Lag-EM i friidrett 2021, og Forster kom der på sjuendeplass på 200 meter, og Slovakia kom på fjerdeplass på 4 x 100 meter stafett. Hun kom på andreplass på 100 meter og 100 meter hekk under det slovakiske mesterskapet i friidrett, og fikk der gull på 4 x 100 meter stafett. Under det slovakiske U20-mesterskapet utendørs vant hun 100 meter og 100 meter hekk, og hun ble tatt ut til å delta i U20-EM i friidrett 2021, men nådde ikke finalen på noen av de tre øvelsene hun deltok i, som var 100 meter, 200 meter og 100 meter hekk. Hun deltok også i U20-VM i friidrett 2021, og kom der på sjetteplass på 100 meter, men hun ble diskvalifisert i finalen på 100 meter hekk. I september vant hun 200 meter og 100 meter hekk under det slovakiske U23-mesterskapet i friidrett.

### 2022

Hun vant både 60 meter og 60 meter hekk under det slovakiske mesterskapet innendørs i 2022. Hun deltok i VM i friidrett innendørs 2022, men ble der slått ut i forsøksheatet på 60 meter og i semifinalen på 60 meter hekk.

Referanser
----------

1. 1 2 3   Slovak Olympic Committee database, verkets språk slovakisk, Slovak Olympic and Sports Committee athlete ID viktoria-forster, besøkt 25. januar 2023[Hentet fra Wikidata]
2. 1 2   World Athletics Database, verkets språk engelsk, World Athletics utøver-ID 14786982, besøkt 3. oktober 2022[Hentet fra Wikidata]
3. 1 2   Olympedia, verkets språk engelsk, Olympedia utøver-ID 2505972, besøkt 3. oktober 2022[Hentet fra Wikidata]
4. 1 2 3 4 5 6  World Athletics - *Viktória Forster - Results*, besøkt 23. mars 2022.

Eksterne lenker
---------------

* (en) Viktória Forster – Olympedia Rediger på Wikidata

* (sk) Viktória Forster – Slovakias olympiske komité Rediger på Wikidata

* (en) Viktória Forster – World Athletics Rediger på Wikidata

* (en) Viktória Forster – European Athletic Association Rediger på Wikidata